钦定古今图书集成/理学汇编/经籍典/第089卷 > 《除朱震秘书少监告词》同前
## 钦定古今图书集成/理学汇编/经籍典/第089卷 > 《除朱震秘书少监告词》同前

敕左奉议郎守尚书祠部员外郎朱震：“朕惟《否》《泰》二
卦，论君子小人消长之理甚明。或者谓消长系乎时
数，此大不然。上下交而其志同，于时为泰，故君子以
其汇征；上下不交而天下无邦，于时为否，故君子以
俭德避难而已。”尔学古通经，特立守正，粹然君子人
也。固穷乡闾，累经除召，今者惠然肯来，就我荣禄。朕
“以尔之避就，卜时否泰，其庶几焉。蓬山宝藏，乃今日
养才之地也，用尔为贰，盖不徒然。朕知尔旧矣，奚俟
深训。”可特授秘书少监。绍兴五年二月十六日。